NaiveNeuron/SloPal huggingface dataset:
Poliačik, Martin, poslanec NR SR (2013-09-25):
Bratia a sestry, počuli sme slovo Kuffovo. Opäť. Štefan, ja naozaj úplne súhlasím s kolegom Jarjabkom, že tá úprimnosť sa tvojim vyjadreniam nemá uprieť, ale ty sa jednoducho úplne že kardinálne mýliš v mnohých veciach. Prvá vec, na základe toho, že sme volení zástupcovia ľudí, tak hlasovanie je neodopriteľná vec akémukoľvek poslancovi. A pamätá na to aj rokovací poriadok pri tom, že poslanec, ktorý bol vykázaný zo sály, má právo sa vrátiť naspäť v momente, keď sa ide hlasovať. Pretože to je základná vec, prečo tu je. Druhá vec, ja nechápem, čo je zbabelého na tom, že sme podobne ako iné krajiny postavili poslancov na tú istú roveň, ako sú všetci ostatní občania tohto štátu, a tým pádom musia zodpovedať za priestupky a musia zodpovedať za trestné činy, ak ich spáchajú. Keď tu bol naposledy minister spravodlivosti Veľkej Británie, on si nevie predstaviť, že by vôbec niekto prišiel s nápadom zaviesť imunitu pre poslancov House of Commons v Británii. Ďalšia vec, médiá sú tu na to, aby ťa grilovali od rána do večera, keď povieš hlúposť. A ty si predvčerom obrovskú časť obyvateľstva Slovenska urazil, keď si im chcel zaviazať kameň na krk a hodiť ich do rieky. A včera si povedal, že to je takým národným športom, Rómom, že niekde bežia a niečo ukradnú. No keď povieš takéto hlúposti, tak čakaj, že hocijaká, aj 23-ročná žurnalistka, ktorá dajme tomu ale už má aj vysokú školu, bude chodiť a grilovať ťa od rána do večera, lebo to je jej práca. 	Ďakujem.
Škripek, Branislav, poslanec NR SR (2012-10-30):
Ďakujem za slovo. Ja zopakujem, jednoducho toto bol príjemný prednes, veľmi zodpovedne a dobre podané fakty, argumenty, pohľady a dovolím si len pridať sa k tomu, čo pán Kvasnička veľmi pekne a, zopakujem, tak prijateľným a dobrým spôsobom dokázal povedať aj také tie veľmi ťažko vyslovovateľné zobrazenia práve takých negatívnych prejavov, ktoré sa nanešťastie týkajú toho homosexuálneho spôsobu života. A zároveň tie zopakovanie, alebo predstavenie tých postáv umeleckého sveta, že tak často sa to týka ľudí. A pripomenul by som jednu veľmi známu postavu, o ktorú sme prišli, z tohoto mediálneho sveta šoubiznisu, Fredyho Mercuryho, ktorý po dlhom čase normálneho heterosexuálneho spôsobu života došiel na to, že vlastne chce byť homosexuál. Podobne na to došiel aj ten známy spevák, ako sa volá?, som zabudol, John, John (reakcia z pléna), Elton John. Dlhodobo žil ako heterosexuál, neskôr došiel na to, že vlastne on je homosexuál. A Fredyho Mercuryho je mi úplne konkrétne ľúto, pretože to bol geniálny spevák, fantastické veci vedel zložiť, zaspievať, predviesť a obohatiť tento svet a prišiel o život proste pre tú hnusnú chorobu, ktorá sa explicitne musí týkať ľudí, tak ťažko a vážne pohlavne promiskuitných, zvlášť ľudí homosexuálneho spôsobu života. Takže ja opakovane ďakujem za veľmi kultivovaný, príjemný prednes a všetky tie fakty, ktoré ste dali dokopy, a som rád, že to zaznelo na tejto pôde. Ďakujem.
Kleinert, Dana, poslankyňa NR SR (2024-05-02):
Ďakujem ti, Lucia. To, že pán Vašečka povedal, že sa nehnevá, neznamená, že koná racionálne, ale, ako sám povedal, z presvedčenia, ale my tu máme niektorých ľudí, ktorí sú presvedčení aj o tom, že zem je plochá. Ja úprimne nerozumiem, ako môže byť ťaženie voči ľuďom tak intenzívne, voči ľuďom, ktorí sa aj nijako neprevinili. Ako toho môžme byť svedkami tu v roku 2024 v Európskej únii v Národnej rade, pre mňa je to absolútne nepochopiteľné toto a veľmi-veľmi bolestivé. My sme ľudia rôzni a, pán Vašečka, v našej jedinečnosti je krása. Ja by som to chcela tiež zdôrazniť, že my by sme mali ľuďom pomáhať a my by sme mali byť tí, ktorí hľadajú riešenia na rôzne životné situácie ľudí a nie tým ľuďom ubližovať. Ja nerozumiem, ako môžu predkladatelia niekomu vnucovať ich pohľad na svet, ako teda povedali že z presvedčenia, namiesto toho, aby ľudí naozaj, naozaj počúvali. Nerozumiem, prečo to máte, prečo? Ja by som chcela vám povedať ako matka troch detí, že láska má byť bezpodmienečná, a hovorím to pani Plavákovej takisto, pretože viem, že jej láska k jej dcére je tiež bezpodmienečná a nikdy ju podmieňovať ničím nebude. Ja hovorím, že stačilo. Vyháňame tu, respektíve navrhovatelia vyháňajú odtiaľto zo Slovenska ľudí, robíme z tejto krajiny smutnú púšť a pustatinu a robíme tu krajinu chudobnú duchom a krajinu bez lásky. A ja vás naozaj ako matka troch detí prosím, fakt vás prosím, nerobte toto, nepredkladajte takéto návrhy, pretože naozaj ľuďom ubližujú. Naozaj. Ďakujem. (Potlesk.)
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 141, za 124, proti nikto, zdržalo sa 17. Konštatujem, že návrh pána poslanca Zelníka sme schválili.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 140, za 48, proti 69, zdržalo sa 22, nehlasoval 1. Konštatujem, že sme uvedený návrh neschválili, teda nebudeme pokračovať v rokovaní o návrhu zákona. Ďalej budeme hlasovať o bode 19 programu... Aha, ja sa ospravedlňujem.
Beblavý, Miroslav, poslanec NR SR (2015-05-14):
Ďakujem pekne, pán predseda. No, pán kolega Martvoň, čo s vami? Štatistický úrad práve má ten problém, že hoci je to veľmi dôležitý úrad, vaša prvá vláda na jeho čelo, aj vaša druhá vláda na jeho čelo menovali bývalú poradkyňu pána premiéra Fica. Tá tiež nie je na túto pozíciu kvalifikovaná v skutočnosti. A výsledkom toho, okrem nefungovania Štatistického úradu, je aj to, že bude musieť vracať veľmi drahé peniaze z Operačného programu Informatizácia spoločnosti, a to nie na základe podvratnej práce opozície, ale na základe rozhodnutia vášho vlastného ministra financií. Takže používať Štatisticky úrad a jeho momentálnu predsedníčku ako príklad toho, že je v poriadku vymenovať pani Pőtheovú, je, musím povedať, z vašej strany naozaj to isté ako argumentovať pedofilom a hovoriť, že však to nie je taký problém. (Reakcie z pléna.) Ale to už naozaj vo vašom prípade ťažko môže vyvolať nejaké väčšie prekvapenie. Vrátim sa k samotnej podstate veci. To, či niekto reprezentuje, možno aj dobre, v public relations záujmy nejakých podnikateľov, politikov, politickej strany, to je úplne v poriadku, to je úplne legitímna profesia. To však nemá vôbec nič spoločné s tým, čomu venuje Úrad na ochranu osobných údajov. Ale dovoľte mi možno aj širšie povedať ešte jednu vec, že, a ja som to spomenul v tom prejave, len asi pre vás to nie je taká významná vec, aby ste ju vedeli rozoznať, že okrem odbornosti existuje niečo ako verejný zástoj a verejná aktivita. Existuje to, či človek sa prejavil ako niekto, kto bojuje za verejný záujem, kto má záujem o verejnú vec, kto je ochotný sa v nej nejakým spôsobom presadiť. Dokonca aj u vás vaši kolegovia z mladej sociálnej demokracie síce chránili váš dom pri povodniach, ale aspoň chránili nejaký dom. U pani Pőtheovej žiadny verejný zástoj historicky neevi... (Prerušenie vystúpenia časomerom.)
Dobeš, Peter, poslanec NR SR (2020-11-03):
Ďakujem za slovo, vážený pán predsedajúci. Rád by som naviazal na pána podpredsedu Laurenčíka. Mám česť viesť krajskú organizáciu cestovného ruchu Žilinský turistický kraj. Máme šesť oblastných organizácií cestovného ruchu – Liptov, Orava, Turiec, Kysuce, Rajec, Rajecká dolina a Malá Fatra. Vzájomne trošku tak zdravo zápasíme v prvenstve medzi počtom návštevníkov nášho Žilinského turistického kraja a hlavného mesta Bratislavy aj v počte prenocovaní. Vychádzame z výsledkov, že poskytujeme nielen všetky tie danosti kultúrne, historické, prírodné, ktoré v regióne máme, ale takisto ja oceňujem veľkú pomoc, ktorá prichádza k poskytovateľom služieb v oblasti cestovného ruchu, pretože je veľmi dôležité, nielen aby návštevník prišiel, ale aby sa do regiónu vrátil. Vysoko oceňujem túto schému štátnej pomoci pre jednotlivé subjekty cestovného ruchu a verím, že aj takýmto spôsobom pomôžeme preklenúť toto obdobie, kedy neposkytovali služby. Ďakujem.
Richter, Ján, poslanec NR SR (2022-04-28):
Ďakujem pekne za slovo. No, pán poslanec Šeliga, priznám sa, že trošku sa zamýšľam nad tým vaším, by som povedal, vašou obavou, že stratíme legitimitu ako Národná rada. No a to tým, že vyšetrujúce orgány nebudú mať celý diapazón všetkých možností, ktorý s tým súvisí. No ale veď ten diapazón, ktorý sa týka kolúznej väzby, má svoje konkrétne zameranie. Ako mi vysvetlíte, že od obvinenia doteraz sa mohlo udiať, keby hento malo byť pravda, hromadu vecí, ktoré by úplne spochybnili tú kolúznu väzbu? Veď ten Robert, dneska sme boli spolu s ním na tlačovke. Jednoducho to pokračuje úplne legitímne, lebo je stále predseda strany. Toto je úplne, úplne vyvrátené. Ak má dneska problém niekto s legitimitou, no sú to viaceré orgány činné v trestnom konaní aj jednotlivci – od NAKY cez špeciál a politici, ktorí ich vedú, pretože tu by som skôr videl nejaké problémy z hľadiska možnej zločineckej skupiny. Povedal ste, že nemáte na to, aby ste nás politicky porazili. Ale to som skonštatoval. Už som tu raz hovoril a viacerí, výsledky za ten prvý polčas sú jasné, prepadáte. Ale čo je horšie, vy prepadáte aj z toho, na čom ste postavili volebnú kampaň, a to je kradnutie, 3 mld., Robert Fico ako korupčník. No za dva roky ste absolútne nič v tomto smere nedokázali. No tak ste vytiahli politické dôvody. Nič viacej, len politické. Tomu vám neverí nikto ani nemôže veriť, začína sa spúšťať nový fenomén a to je umlčanie kritikov. Toto je najväčší problém a tým sa budeme asi zaoberať, lebo je tu veľký vzor pre umlčanie kritikov na základe tohto prípadu aj z hľadiska budúcnosti. Ďakujem.
Bugár, Béla, podpredseda NR SR (2011-12-02):
Vážené panie poslankyne, páni poslanci, žiadam vás, aby ste tí, ktorí tu máte rôzne rozhovory, aby ste ich uskutočnili mimo rokovací priestor. Tí, ktorí telefonujete, veľmi rýchlo by ste mali vypochodovať a budeme pokračovať v rokovaní. Páni poslanci, keď chcete, budem vás jednotlivo vyzývať, aby ste opustili rokovaciu sálu. Budeme pokračovať prvým čítaním o vládnom návrhu zákona o bezpečnosti hračiek, tlač 564. Pán minister Miškov, nech sa páči môžte uviesť vládny návrh zákona. (Rokovanie o vládnom návrhu zákona o bezpečnosti hračiek a o zmene a doplnení niektorých zákonov , tlač 564.)
Žiak, Miroslav, poslanec NR SR (2021-06-15):
Ďakujem veľmi pekne. Viete, v čase, keď bolo najhoršie, keď pánovi Romanovi Mikulcovi za to, že našiel vytunelovanú Vojenskú spravodajskú službu, hrozilo nebezpečie a bol perzekvovaný Robertom Kaliňákom, Ľubomírom Skuhrom a ďalšími mafiánmi, vtedy sem do tohto parlamentu človek ochotný nasadiť vlastný krk, plukovník Vladimír Suchodolinský doniesol správu o tunelovaní so sebou a bol ochotný, bol ochotný prísť na parlamentný výbor a udať vlastnú, vlastnú vládu vtedajšiu. Samozrejme, mu tu nedovolili a vtedy sa jeho príbeh začal a, bohužiaľ, sa skončil príliš skoro. Pán plukovník Suchodolinský už, bohužiaľ, nie je medzi nami. A som presvedčený, že keby žil, bol by spravodlivým generálom a naďalej by slúžil Slovensku, pretože službe svojej vlasti zasvätil celý svoj život. (Zaznenie gongu.) Dámy a páni, nezabúdajme na tohto hrdinu a na ďalších, ktorí neváhali upozorňovať na Ficove zverstvá. Pán poslanec Takáč, je obludné, cynické, keď akokoľvek osočujete ministra, ktorému podhodila vláda, ktorej ste, alebo strana, ktorá vtedy bola vo vláde, do auta s jej (jeho, pozn. red.) vtedajšou priateľkou diskreditačné materiály s cieľom zničiť jeho život a ich život. Považujem opätovne za obludne, cynické, keď poslanec za stranu, ktorá nechala sprivatizovať políciu bödörovcami, Poľnohospodársku platobnú agentúru kvetikovcami, Finančnú správu brhelovcami či suchobovcami, sa snaží znevažovať prácu ministra, ktorý toto sa snaží očistiť. Keď prokuratúra a súdy sa stali za vlády SMER-u synonymum korupcie a nespravodlivosti menom Trnka, Kováčik, Harabin, Jankovská, naši ľudia Bašternák, Kočner, čulo obchodovali s trojnásobným premiérom alebo s najlepším ministrom vnútra Kaliňákom, alebo taktiež, ako to povedať, kráľom Počiatkom, ktorý vedel oholiť kadekoho. Ďakujem. Pán minister Mikulec má moju podporu.
Gröhling, Branislav, poslanec NR SR (2018-05-17):
Budem na pána poslanca reagovať, lebo pán poslanec to hovoril, že vy vôbec neanalyzujete všetky tie inovatívne a nové spôsoby experimentálneho overovania. A týmto návrhom, ako povedal aj pán poslanec, reálne nebudete posúvať slovenské školstvo dopredu. On vám jasne položil niekoľko otázok, na ktoré nemáte odpovede, a tým pádom, nieže budete konzervovať ten stav, ale reálne ho budete vracať ešte niekde dozadu. Veď máte súbor všetkých experimentálnych overovaní. Urobte iba tie najlepšie, ktoré sú v súčasnom stave, to vyhodnotenie, a na základe toho vyhodnotenia môžme pustiť tieto nové spôsoby vzdelávania nie do školských vzdelávacích programov, ale do štátneho vzdelávacieho programu, aby školy mohli využívať to, čo iní reálne overili. Naozaj učitelia aj riaditelia sú dospelí ľudia a ich nepotrebujete vodiť za ručičky a prikazovať im z Bratislavy zo zeleného stola, že takto budete učiť, toľkoto budete učiť a takýmto spôsobom budete učiť. Ďakujem.
B. Bugár, podpredseda NR SR: (2005-05-11):
Nech sa páči, pán spravodajca. J. Drgonec, poslanec: A teraz sa dostávame teda k samotnému uzneseniu, ktoré je navrhnuté takto: „Národná rada Slovenskej republiky podľa čl. 86 písm. d) Ústavy Slovenskej republiky a v súlade s čl. 7 ods. 2 Ústavy Slovenskej republiky A. vyslovuje súhlas so Zmluvou o Ústave pre Európu, B. rozhodla, že Zmluva o Ústave pre Európu je medzinárodná zmluva podľa čl. 7 ods. 2 v spojení s čl. 7 ods. 5 Ústavy Slovenskej republiky a táto zmluva má prednosť pred zákonmi.“
Laššáková, Jana, podpredsedníčka NR SR (2012-12-07):
Pán poslanec, chcem vás ubezpečiť, že pán minister je tu a za chvíľočku príde, rieši v súvislosti s rozpočtom nejaké veci. A vôbec to nie je o pohŕdaní. Nejdeme si vyčítať, kto v ktorom volebnom období ako tu sedel, lebo ja tu sedím štvrté volebné obdobie a tiež si pamätám niektoré veci. Takže pán minister je už tu. Nech sa páči, pokračujte.
Laurenčík, Milan, podpredseda NR SR (2021-06-16):
Ďalšiu faktickú poznámku má pán poslanec Eduard Kočiš, nech sa páči.
Jurinová, Erika, podpredsedníčka NR SR (2015-07-02):
Pani poslankyňa Mezenská.
Pellegrini, Peter, predseda NR SR (2014-12-11):
Prezentujme sa a hlasujme. (Hlasovanie). Prítomných 136 poslancov, za 59, proti bol 1, zdržalo sa 75, nehlasoval 1. Návrh sme neschválili. Poprosím teraz pani poslankyňu Pfundtner, aby prišla uviesť hlasovanie k návrhu poslancov Poliačika a Nicholsonovej na vydanie zákona, ktorým sa mení a dopĺňa Občiansky zákonník, tlač 1247. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 1247.)
Bugár, Béla, podpredseda NR SR (2017-12-06):
Pán poslanec Galek.
Dostál, Ondrej, poslanec NR SR (2020-09-22):
Ďakujem obom kolegom za reakcie, no neobávam sa, že by sme nastoľovali nejaký nebezpečný trend vytvárania sviatkov dvoch, dvoch kategórií, môžeme mať na to, na to rôzny názor, ako dobré alebo zlé, alebo nebezpečné je to riešenie, podľa mňa nebezpečné nie je vôbec. Je to, je to kompromis, je to niečo v rámci, v rámci politickej reality, čo, dúfam, že bude priechodné. Ja by som si želal inú úpravu, ale, ale teda nie vždy sa človeku podarí to, čo si želá. Pokiaľ ide o vzťah 28. októbra a 30. októbra, obaja sa zhodneme, pán poslanec Blaha, že sú to dôležité, dôležité dni, ale teda dňom vzniku československého štátu, vtedy ešte nebolo celkom jasné, či to bude republika, je 28. október. Prihlásili sme sa, prihlásili sme sa, alebo naša politická reprezentácia sa prihlásila k tomu 30. októbra, ale, ale boli, boli sme pri tom už 28. októbra. Čiže áno, my sa hlásime k československej časti našej histórie a nevidím na to, na to nič zlého, rovnako si myslím, že by sme sa mali hlásiť k našej uhorskej histórii, to je tiež súčasť našej histórie, od ktorej by sme sa nemali odťahovať, treba pomenovať, čo bolo v tej histórii zlé, kde boli problémy, ako nikto tu nebude obhajovať maďarizáciu, ale nebolo to tisíc rokov jarma a útlaku, od ktorého by sme sa mali dištancovať. My by sme sa nemali odstrihávať od vlastnej histórie – ani od tej uhorskej, ale ani od tej československej. A tá československá je zvlášť dôležitá, lebo je príkladom fungovania demokratického štátu.
B. Bugár, podpredseda NR SR: (2002-05-21):
P. Ošváth, poslanec: Vážený pán predsedajúci, vážení páni ministri, kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil pri prvom čítaní k vládnemu návrhu zákona, ktorým sa mení a dopĺňa zákon č. 380/1997 Z. z. o peňažných náležitostiach vojakov v znení zákona č. 563/2001 Z. z. ako spravodajca určený navrhnutým gestorským výborom Národnej rady Slovenskej republiky, výborom pre obranu a bezpečnosť. Chcem vás informovať o skutočnosti, že predmetný návrh bol doručený poslancom Národnej rady Slovenskej republiky dňa 8. marca 2002. Predseda Národnej rady Slovenskej republiky posúdil, že návrh zákona spĺňa náležitosti podľa § 70 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a podľa legislatívnych pravidiel zaradil ho na rokovanie tejto 60. schôdze Národnej rady Slovenskej republiky v rámci prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Vážené pani poslankyne, vážení páni poslanci, v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam Národnej rade prijať uznesenie o tom, že tento návrh Národná rada Slovenskej republiky prerokuje v prvom čítaní. Prosím. pán predseda, aby ste otvorili všeobecnú rozpravu k tomuto návrhu.
Dubéci, Martin, poslanec NR SR (2024-02-08):
Ďakujem za slovo, pán predsedajúci. A teda pripájam sa k argumentom, ktoré tu odzneli aj od pána poslanca Hlinu, aj ďalších, a teda mne príde absolútne šialené že po koľkých(?), šiestich týždňoch sa tu zrazu znikadiaľ vynorila celá táto, tento spor, toto hanebné, tieto hanebné premlčacie lehoty na konci tohto procesu, čo je presne prejavom toho, že sme tu včera mali nejaký chaotický pozmeňovák, ktorý prišiel z ničoho nič. Však možno, ja neviem, možno ste to aj vy urobili tam chybu, ani vy sami ste to tak nemysleli, vy už ani neviete, čo tam máte. Kolegovia, však naozaj, ako môžme so sebou súhlasiť, môžme so sebou nesúhlasiť, čo sa zdá, že budeme robiť väčšinu času a je to tak normálne, ale aspoň zachovajme nejakú základnú formu toho, ako tento parlament funguje. A, kolegovia, úprimne, toto je jednoznačne najhorší deň, aký zatiaľ toto, v tomto volebnom období tento parlament mal. Toto je od začiatku spôsob, akým bola vedená táto schôdza, aké bolo to grémium, aké tu boli oficiálne a naozaj akože veľmi nevkusné neoficiálne proste ako kontakty medzi nami, naozaj, že to bola hanba. A ja sa čudujem, že tu bol predseda parlamentu, ktorý hovoril tu niečo o štátnosti a dôležitosti k hrdosti a rešpektu, bol tu premiér, ktorý hovoril o dôležitosti k hrdosti a rešpektu. Ja sa k tomu prihlasujem a možno, keby sme namiesto toho, ako o tých veciach hovoríme, by sme tie veci konali. A my ako poslanci, ako predseda Národnej rady, ako predsedajúci Národnej rady môžme konať našu hrdosť a patriotizmus každý deň tým, že budeme tento orgán viesť normálnym spôsobom a že sa tu nebudeme doťahovať cez nejaké pozmeňováky, ktoré si nevieme ani prečítať, lebo vám nefunguje ani web. A ešte sa tu budeme všetci tváriť, že je to normálne. Ďakujem pekne. (Potlesk.)
Glváč, Martin, podpredseda NR SR (2017-04-04):
Pán poslanec Marosz, nech sa páči.
Jurinová, Erika, podpredsedníčka NR SR (2014-11-09):
S reakciou na faktické poznámky pán poslanec Kaník.
Glváč, Martin, podpredseda NR SR (2017-12-06):
Pani poslankyňa Kaščáková.
Dubovcová, Jana, poslankyňa NR SR (2011-11-29):
... s návrhom gestorského výboru vrátený zákon schváliť v pôvodnom znení.
Poliačik, Martin, poslanec NR SR (2018-10-23):
Ďakujem veľmi pekne. Pán kolega Číž, ja vždy, keď vás vidím a počujem, tak vo mne zarezonuje ten známy citát Edmunda Burkeho, že na to, aby zvíťazilo zlo, je potrebné iba jedno, aby slušní ľudia nerobili nič. A existujú takí, ktorí o vás tvrdia, že ste slušný človek. Problém je, že ste dlhé, dlhé roky sa pozerali na výčiny svojich vlastných straníckych kolegov, že ste to videli z prvej rady, že ste boli pri tom a nespravili ste nič. Že ste boli súčasťou únosu tejto krajiny a dlhé, dlhé roky ho legitimizujete demokratickými pravidlami a hovoríte, my sme vyhrali voľby, my môžme, my máme teraz právo realizovať našu predstavu o svete, my máme právo robiť to, čo my chceme, a zaštiťujete sa voličmi vašej strany a podporou, ktorá údajne rástla. A teraz hystericky tu stojíte ako pomník politickej garnitúry, ktorá zlyhala, a ja sa nedivím, že do vás ide frustrácia a smútok a že ste hysterický za tým pultíkom, pretože viete, že ste skončili, že nič dobré za vami neostane.
P. Paška, predseda NR SR: (2009-11-04):
(Hlasovanie.) 139 prítomných, 56 za, 1 proti, 82 sa zdržalo. Návrh sme neschválili.
Přidal, Alojz, poslanec NR SR (2014-02-11):
Vážený pán predseda Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 264 určil za spravodajcu k návrhu poslanca Národnej rady Slovenskej republiky Ľubomíra Galka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov, je to tlač 849. Podľa § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a tiež o súlade s Ústavou Slovenskej republiky, ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je aj doložka vybraných vplyvov a doložka zlučiteľnosti s právom Európskej únie. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. januára č. 848 a podľa § 71 rokovacieho poriadku Národnej rady navrhujem, aby predmetný návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a tento výbor navrhujem, aby bol zároveň gestorským výborom, a odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom, teda v hospodárskom, výbore do 32 dní od prerokovania v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Blanár, Juraj, podpredseda NR SR (2023-02-16):
Pán poslanec Kremský, ešte reakcia na vystúpenie? Na faktické poznámky.
Šeliga, Juraj, podpredseda NR SR (2020-04-02):
Pán poslanec Taraba.
Podmanický, Ján, poslanec NR SR (2012-07-31):
Ďakujem pekne. Ja som očakával, pani poslankyňa, že poviete nejaké právne dôvody, prečo by sme nemali pokračovať v rokovaní o návrhu vlády na skrátené legislatívne konanie. Ale nezazneli, pretože zrejme aj vy dobre viete, že sú dané dôvody na skrátené legislatívne konanie. Napokon, neviem, či ste počuli vystúpenie vášho kolegu, pána exministra Mihála, ktorý predložil veľmi dobre spracovanú právnu analýzu, na základe ktorej konštatoval, že tu nedochádza k porušeniu zákonov. A vy ste takisto neuviedli žiadne porušenie zákona, ktoré by nás neoprávňovalo rokovať v skrátenom legislatívnom konaní. Ale ak ste hovorili o prekračovaní hraníc, zrejme ste mali na mysli akože dnes prekračujeme nejaké hranice tým, že rokujeme v skrátenom legislatívnom konaní. No tak, pani poslankyňa, ja to musím zopakovať, prekračovanie hraníc bolo v roku 2002, keď sa v skrátenom legislatívnom konaní, druhá vláda Mikuláša Dzurindu rušila v skrátenom legislatívnom konaní dvadsaťdva sociálnych zákonov, ktoré pred voľbami prijali Alebo ešte iné číslo vám poviem. Prvá vláda Mikuláša Dzurindu, z 532 prijatých zákonov až 104 bolo schvaľovaných v skrátenom legislatívnom konaní, teda 20 %, celá jedna pätina. Tak ja si myslím, že ak sa prekračovali hranice, tak sa prekračovali vtedy. Aj počas prvej vlády Mikuláša Dzurindu, aj počas druhej vlády Mikuláša Dzurindu. No a, pani poslankyňa, ale hlavný dôvod, ten nespomínate, skolabovaná finančná správa. Obrovské výpadky na daňových príjmoch štátu. To sú značné hospodárske škody, za ktoré bol zodpovedný minister z vašej strany, z SDKÚ. A tomuto ste sa šikovne vyhli. Ale toto je hlavný problém, ktorý dnes riešime, a riešime ho my za vás.
Susko, Boris, poslanec NR SR (2012-09-27):
Vážený pán predseda, v rozprave vystúpil jeden pán poslanec, pán poslanec Jozef Viskupič, ktorý nepodal žiaden pozmeňujúci ani doplňujúci návrh, preto vás prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Červeňáková, Elena, poslankyňa NR SR (2019-05-13):
Alan, ďakujem ti za tvoje vystúpenie, čo sa týka skríningu. Tak ako si jasne povedal, že vlastne skríning, čo sa týka onkologických chorôb, u nás na Slovensku zatiaľ pokuľháva. Takže vítam iniciatívu ministerstva zdravotníctva, že konečne už máme to zadefinované, v zákone to bude aj definované, že ten skríning pôjde a zachráni strašne veľa mladých žien od 16. roku života, takisto podáva aj pomocnú ruku, samozrejme, mužom. Takže je to veľmi dôležité, že sa týmto zaoberáme, a toto je vlastne prínos pre našich ľudí. Ďakujem.
Grendel Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 129 poslancov, za 127, proti nikto, zdržali sa 2, hlasovali všetci prítomní. Konštatujem, že Národná rada navrhované uznesenie schválila. Pristúpime ešte k hlasovaniu o bode 19 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 455). Dávam slovo spoločnej spravodajkyni z výboru pre sociálne veci poslankyni Petre Krištúfkovej, aby hlasovanie uvádzala. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 455.]
Baláž, Vladimír, poslanec NR SR (2017-03-23):
Ďakujem, pán predsedajúci. V rozprave nevystúpil žiadny poslanec, takže, pán predsedajúci, dajte, prosím, hlasovať o návrhu uznesenia s tým, že Národná rada podľa čl. 68 písm. d) Ústavy Slovenskej republiky vyslovuje súhlas s dodatkom Protokolu o znížení acidifikácie, eutrofizácie a prízemného ozónu z roku ´99 k Dohovoru o diaľkovom znečisťovaní ovzdušia prechádzajúcom hranicami štátov z roku ´79.
Kuffa, Štefan, poslanec NR SR (2014-06-25):
Ďakujem za slovo. Ja sa vyjadrím k tej diverzifikácii energetických zdrojov. Tá je naozaj veľmi dôležitá aj do budúcna pre našu krajinu. My naozaj nie sme pripravení na to, ak by bolo nedostatok plynu. Kedysi by som si dovolil povedať, však naša krajina bola skôr na to pripravená, ako je to dnes. No ale vidíte, paradoxne Viedeň, tá sa vie zaradiť. Tí si pozvú Putina, stretnú sa a riešia tieto otázky, hej. Tak ja zase tak v niektorých veciach, mnohé veci sa mi veľmi páčili, ale niektoré mám tak odlišný názor, hej, lebo tak vtipne keď ste to povedali, že na mostoch nestavajú sa žiadne obydlia, sú v Európe mosty, na ktorých bývajú ľudia, aj keď sa prvé odstreľujú, ale sú tuná také mosty, a keď sa hovorí o moste medzi Východom a Západom, o Ukrajine, ja si to viem aj predstaviť. A keď ste aj spomenuli možno také aj citlivé otázky, spomeniem si na to, nie, tak potom kto. Ja stále mám tak pred sebou a dosť často spomínam krajinu, ako je Švajčiarsko. Ja viem, že je to veľmi ťažko dosiahnuť, ale to je neutrálna krajina, vidíte a nemajú tam vojská NATO, ale tí sú pripravení na rozdiel od nás a od našej armády aj na to, ak by ju, prípravy a majú celú stratégiu vypracovanú aj vybudovanú. Dnes! Úplne perfektne. A nie sú členmi ani NATO, ani nijakého zoskupenia. Tá neutralita čosi stojí. Ale ja skôr vyzývam ako na rinčanie zbrane, ak tie zbrane sú ako v rámci prevencie a sa dáva, tak jak Poľsko ste možno spomenuli tuná, na tú armádu ako prevencia, potom, prosím, budiž, ale vždy je najlepšia, najlepšia forma riešenia konfliktu formou dialógu. Aj tú druhú svetovú vojnu. Veľmi veľa tém bolo, nedá sa toho dotknúť, ale aj v druhej svetovej vojne koľko zbytočných obetí bolo, koľko zbytočných obetí. Veľmi veľa, dá sa na státisíce to rátať.
Pčolinský, Peter, podpredseda NR SR (2023-09-20):
Kolegovia, prosím, zaujmite svoje miesta. Vážené pani poslankyne, vážení páni poslanci, včera bol odložený začiatok 104. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 104. schôdzi Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dočasnému obnoveniu kontroly hraníc Slovenskej republiky s Maďarskom , tlač 1775.) Prosím, aby ste sa prezentovali a zistili sme, či sme schopní sa uznášať. Prezentujte sa. (Prezentácia.) Konštatujem, že sa prezentovalo 57 poslancov, a teda Národná rada nie je uznášaniaschopná. Vzhľadom na legislatívne pravidlá a zákon ďalší pokus bude o hodinu. Nevieme to urobiť skôr, musí byť o hodinu, čiže 10.05 h. (Prerušenie rokovania o 9.04 hodine.) (Pokračovanie rokovania o 10.05 hodine.)
Nicholsonová, Lucia, podpredsedníčka NR SR (2016-05-24):
Ďakujem aj ja za uvedenie predmetného návrhu zákona. Teraz poprosím pána spravodajcu, ktorého určil navrhnutý gestorský výbor pre hospodárske záležitosti, pánovi Karolovi Galekovi, aby predniesol spravodajskú informáciu k predmetnému návrhu zákona.
Glváč, Martin, podpredseda NR SR (2016-06-07):
Pán poslanec Petrák.
Blanár, Juraj, poslanec NR SR (2018-05-29):
Pochopiteľne, že vnímam vaše faktické poznámky ako poznámky, že nie celkom zapadlo to moje vystúpenie do vašej stratégie. Ja som vždy rešpektoval tých, ktorí boli právoplatne zvolení, a pán Kotleba to posúdi a vie povedať, lebo ja som jediný sa vyjadril, keď bol zvolený, že hocikedy sa s ním stretnem, pretože ho rešpektujem. Ale mám iný názor a to, si myslím, že je v poriadku. Napokon tu sedím a vypočul som si to. To je dôkaz toho, že mám rovnakú vlnovú dĺžku, čo sa týka ochrany života. O tom určite sa nemusíme sporiť. Pán Mazurek, opäť ste len potvrdili, že naozaj to, čo robíte a čo sa snažíte hovoriť, nie je v súlade, pretože ja som vašu inteligenciu nenapádal. Vy idete vždy na podstatu a začnete napádať inteligenciu. Ja sa nikdy neznížim do toho, to ale pokračujte, bude to vaša vizitka. Pán Uhrík, ak podporíte, keď príde nejaký návrh a podarí sa nájsť zhodu, lebo tú zhodu treba nájsť tu v parlamente na to, aby to bol ústavný zákon, ktorý by mal chrániť život, tak to vidím ako konštruktívnu vec a budem rád, pokiaľ to bude tak. A na záver, viete, nechcel som to menovať a citovať, ale viete, vyjadrenia, ktoré, a teraz budem citovať: „cigánski extrémisti, asociálni paraziti, cigánski zlodeji“ alebo „prajem vám krásne, biele ráno“, alebo „zo všetkých tých zvláštnych tvárí, ktorých spája nielen výrazný protislovenský postoj, ale aj veľmi zaujímavý fyzický neslovanský vzhľad“. No čo si môžete z týchto vyjadrení zobrať? Určite nie to, že nejakým spôsobom neuplatňujete nejakú kolektívnu vinu, a to je neprijateľné. Čiže môj návrh je jasný, že nebudeme pokračovať. Dávam taký procedurálny návrh... (Prerušenie vystúpenia časomerom.).
Grendel, Gábor, podpredseda NR SR (2022-09-20):
Ďakujeme. Dávam teraz slovo spoločnému spravodajcovi z výboru pre verejnú správu a regionálny rozvoj, pánovi poslancovi Petrovi Dobešovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Bugár, Béla, podpredseda NR SR (2018-06-19):
Ďakujem. Otváram rozpravu a konštatujem, že do všeobecnej rozpravy som dostal písomnú prihlášku pána poslanca Dostála, ktorému dávam slovo.
Kučerová, Viera, poslankyňa NR SR (2013-10-18):
Ďakujem. Pán predseda, dajte, prosím, hlasovať o návrhu zákona ako o celku, s odporúčaním gestorského výboru schváliť.
Bugár, Béla, podpredseda NR SR (2017-10-18):
Pani poslankyňa Remišová, nech sa páči.
J. Brocka, poslanec: (2004-04-06):
Pán predsedajúci, môžete otvoriť rozpravu, hlasovať budeme až po rozprave.
Laššáková, Jana, podpredsedníčka NR SR (2014-05-13):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Kadúc, Mezenská a Kuffa. Končím možnosť prihlásiť sa do rozpravy ústne. Nech sa páči, pán poslanec Kadúc. Nech sa páči, pani poslankyňa Mezenská. Páni poslanci sa dohodli, že sa vymenia. Takže nech sa páči, pani poslankyňa.
Pleštinská, Zita, poslankyňa NR SR (2020-11-03):
Ďakujem, pán predsedajúci. Ja rovnako ako pani Lucia Drábiková sa veľmi teším, že tento zákon môžeme podporiť a že je v parlamente, pretože každá tehotná žena je už matkou a zaslúži si špeciálnu úctu ako každá mama. Chceme pomôcť tehotným matkám a špeciálne tým, ktoré sa ocitli pre svoje tehotenstvo v núdzi či pod tlakom. Zákon zavádza nový druh nemocenskej dávky – tehotenské. Jej účelom je zabezpečenie príjmu na úhradu zvýšených výdavkov spojených s tehotenstvom podľa uváženia poistenkyne, akými sú napríklad strava, ošatenie a iné. Novela predmetných právnych predpisov sa navrhuje, navrhuje aj tehotenské štipendium, ktoré má byť za podmienok uvedených v zákone vyplácané tehotnej študentke vysokej školy, resp. plnoletej tehotnej žiačke strednej školy, ako aj zavedenie dávky – tehotenské v systéme sociálneho zabezpečenia policajtov a vojakov. Predložený návrh zákona bude mať pozitívny vplyv na manželstvo, rodičovstvo a rodinu. Ďakujem pekne.
Novotný, Viliam, poslanec NR SR (2012-12-13):
Pán kolega, bolo to naozaj zaujímavé vystúpenie. Ja zareagujem na ten začiatok toho vystúpenia, lebo potom som už nestihol sledovať tok tvojich myšlienok, ale v tom úvode si hovoril o tom, že nesúhlasíš a nikdy nebudeš súhlasiť s tým, aby sa práca používala ako trest, aby práca bola trestom a aby sme takýmto spôsobom vychovávali. To nie je výchovné. Mýliš sa, kolega, veľmi sa mýliš. Práca má veľký výchovný účinok. Preto máme na školách technické práce, pestovateľské práce, pretože manuálna zručnosť rozvíja myslenie a myslenie podporuje manuálnu zručnosť. Vďaka tomu sme sa z opice vyvinuli na homo sapiens. Práve toto spojenie malo tento veľmi významný moment. Preto si myslím, že ak priestupok „potrestáme“ alebo trest nahradíme prácou, má to veľký výchovný vplyv ako na rodiča, tak aj na mladistvého. Práca sa preto používa aj ako prevýchovný prostriedok vo väzniciach. Väzňov netrestáme bitím ani mučením, ale dáme im možnosť prísť na iné myšlienky a prevychovať sa prácou. A posledné, čo chcem ako lekár povedať, práca má aj veľký liečebný účinok, preto ju napríklad používame v liečbe psychiatrických ochorení. Ďakujem pekne. (Potlesk.)
P. Hrušovský, predseda NR SR: (2004-10-27):
Páni poslanci, pán poslanec Cuper, Miklušičák, choďte si to vydiskutovať von.
Grendel, Gábor, podpredseda NR SR (2021-06-29):
Teraz dávam možnosť prihlásiť sa k tomuto bodu ústne do rozpravy. Nech sa páči. Nikto. Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Tiež nie. Prerušujem rokovanie o tomto bode programu. Tak budeme ešte v rokovaní pokračovať prvým čítaním o návrhu poslancov Národnej rady Slovenskej republiky Petra Pellegriniho, Erika Tomáša, Matúša Šutaj Eštoka a Denisy Sakovej na vydanie zákona, ktorým sa mení a dopĺňa zákon č. 417/2020 Z. z., ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov . Tlač 581, návrh na pridelenie výborom, rozhodnutie je 594. Dávam slovo pánovi poslancovi Erikovi Tomášovi.
Glváč, Martin, podpredseda NR SR (2018-09-17):
S reakciou pán poslanec Mizík, nech sa páči.
J. Ďuračka, poslanec: (2009-02-17):
Na druhej strane nesúhlasím s tým návrhom, aby v malých potravinách a podobne po dedinách, ako pán poslanec Novotný spomínal, nemohli mať priamo pri tej pokladni tie regály s cigaretami. Pretože úplne by sme odbúrali tlak, on vravel, že by musela behať ku dverám a spätne, a to je nelogické. Čiže relatívne troška by sme diskriminovali týchto menších živnostníkov a potraviny, kde sa predávajú. Toľko asi. Ďakujem.
Lukáč, Jozef, poslanec NR SR (2019-09-19):
Ďakujem za slovo. Súhlasím s tým, čo povedal Boris. Tínedžerom kamión do rúk nepatrí. My v Prešovskom kraji máme veľmi slabo vybudovanú infraštruktúru. Kamióny prechádzajú cez malé obce, už teraz neni možné prechádzať na druhú stranu. My dáme kamión do rúk 18-ročnému človeku? Mladý, nezrelý? Prešov, mesto, v ktorom žijem, je špecifické. Momentálne je doprava taká, aká je. Cez najväčšie sídlisko prechádza hlavný ťah mestom. Sú tam štyri základné školy, jedna stredná škola. Denne sú tam kolízne situácie. Ak niekto z mladých vodičov spôsobí tragickú dopravnú nehodu, ak by som hlasoval za tento zákon, do konca života budem žiť s tým, že som spoluvinník.
Zmajkovičová, Renáta, podpredsedníčka NR SR (2013-06-26):
S reakciou pán poslanec Poliačik.
B. Bugár, podpredseda NR SR: (2003-11-04):
J. Malchárek, poslanec: Ďakujem pekne, pán predsedajúci, za slovo. Vážený pán minister, vážené dámy poslankyne, páni poslanci, výnimočne budem veľmi krátky, prednesiem jeden pozmeňujúci návrh, ktorý sa aj pri ďalších zákonoch o reforme bude opakovať, a je to spôsob, metodika volenia prednostov prostredníctvom vlády Slovenskej republiky. Takže prečítam. Po prvé, v § 11 ods. 2 znie: „Krajský školský úrad riadi prednosta, ktorého vymenúva a odvoláva vláda Slovenskej republiky na návrh ministra školstva.“ Po druhé, vypúšťa sa poznámka pod čiarou k odkazu 34, ostatné odkazy 35 až 78 sa označujú ako odkazy 34 až 77. Dôvody tu už boli povedané pri predošlom zákone, preto v súlade s rokovacím poriadkom prečítam ten dôvod, ktorý máte všetci na svojich laviciach. Navrhuje sa, aby prednostov krajských školských úradov menovala a odvolávala vláda Slovenskej republiky ako vrcholný orgán výkonnej moci na návrh ministra školstva. Návrh vychádza z požiadavky zjednotenia režimu menovania a odvolávania vedúcich predstaviteľov ako prednostov, vedúcich orgánov špecializovanej miestnej štátnej správy. Ďakujem pekne za pozornosť.
Pčolinský, Peter, podpredseda NR SR (2023-02-17):
Ďakujem. Pýtam sa, či sa chce niekto prihlásiť do rozpravy ústne. Štyria páni poslanci, uzatváram možnosť prihlásiť sa. Prvý vystupujúci, pán poslanec Suja, nech sa páči. (Reakcia z pléna.)
Karas, Daniel, poslanec NR SR (2024-02-13):
Ďakujem pekne za slovo, pán predseda. Poprosím vás, pán predseda, aby ste dali hlasovať o tom, že Národná rada sa uzniesla v súlade s § 3 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kleinert, Dana, poslankyňa NR SR (2024-01-25):
Ďakujem ti, Zuzana, za tvoj príspevok. Každý jeden bol absolútne relevantný a mňa na tom veľmi zaujímalo to, že bol aj veľmi jasne aj laikom zrozumiteľný, čo je veľmi dôležité, že aj ľudia, ktorí nie sú z právneho prostredia, vedia pochopiť dôležitosť toho, čo sa tu v tejto chvíli deje, a naozaj aj tú skutočnú ohavnosť, ktorá vlastne sa skrýva v tejto, v tomto zákone, v tomto návrhu zákona. Povedala si to aj to, ako podlo, cynicky sa zachovala táto koalícia, presadzujúc si tento celý aj proces, aj ten obsah proste bagrom a na hulváta, uhliarskou lopatou a je to proste tak, opakujeme to dokola. Ale ja by som chcela aj využiť to, že vedľa teba, keď teda toto hovorila, sedí tu pani ministerka kultúry a mňa by zaujímalo konečne, keby vedela aj ona možno stlačiť zelené tlačítko, podľa mňa by to aj vedela zvládnuť. Je to také zelené tlačítko na tom a tam vlastne sa vám potom objaví faktická a to môžte dať aj napr. na ďalšiu rečníčku, ktorou bude pani Mária Kolíková, a môžte povedať svoj názor. Mňa by to zaujímalo, vy ako ministerka, čiže ako členka vlády, že čo si teda, teda čo si bude myslieť pani ministerka, by som sa teba chcela spýtať, že teda, či by to aj teba zaujímalo, predpokladám, že áno, čo si o tom myslí, čo si myslí o zachovaní inštitúcií napríklad v tejto krajine, čo si myslí o dôležitosti procesoch, čo si celkovo tak akože myslí o fungovaní našej krajiny, veľmi by ma to zaujímalo. Podľa mňa by pani ministerka mohla zvládnuť stlačiť to jedno zelené tlačítko, použiť dve minúty, nečítať možno z papiera a prvýkrát možno niečo vlastnými slovami aj povedať. Veľmi by som to ja ocenila. Ale, Zuzka, tebe ďakujem za to, že rozprávaš jasne, zrozumiteľne a hovoríš naozaj o obludnosti toho, čo sa tu teraz chystá. A presne tak, ako sme to tu dneska už aj hovorili, nemôže nikto z tejto vládnej koalícii povedať, že nevedel, o čom hlasuje, a história si to bude pamätať. Ďakujem.
Janckulík, Igor, poslanec NR SR (2024-09-13):
Ďakujem pekne za slovo. Pani kolegyňa, nejdem obhajovať tento zákon, ale ja žijem v regióne, ktorý je vlastne, dá sa povedať, všade okolo nás v druhom stupni chránenej prírody. A ja som práve aj tento problém riešil, keď rybárom na Oravskej priehrade zhabali autá a policajti chceli odviesť dôchodcov do cely predbežného zadržania na 48 hodín, ale to nerobili ochranári, ale to urobila environmentálna polícia. Environmentálna polícia zavolala ochranárov, ochranári im len vytýčili územie, či sú, v ktorom stupni chráneného územia sú. A tu chcem povedať, že keby aj v jednotke sa to stalo, že napríklad, lebo ani v prvom stupni nemôžu jazdiť štvorkolky, snežné skútre, lebo tam na to platí Trestný zákon. To znamená, že aj teraz, keď tu sa niečo prijme, takže podľa Trestného zákona stále polícia môže potrestať týchto motoristov, štvorkolkárov, na snežných skútroch, motorkách, keď sa budú pohybovať v prvom stupni. Ale určite ja by som privítal, keby niektoré tie stupne boli preradené napríklad z dvojky do jednotky, aby nám sa tam ľahšie žilo, i keď, samozrejme, ja prírodu mám rád, ale napríklad aj spomeniem Oravský hrad. Tam je bralo, je v štvrtom stupni chráneného územia. Potrebujeme ho preradiť do tretieho stupňa, aby sme mohli náletové dreviny odstrániť, aby sme to bralo zachránili, a je problém preradiť zo štvorky na trojku toto bralo. A ešte mám chvíľku, spomeniem tých aj dobrovoľných strážcov. Ja som za ochranu prírody, ale nemôže to tak fungovať, že riaditelia nemajú žiadnu informáciu, kde sa pohybujú títo dobrovoľní strážcovia prírody. Vôbec nevedia o nich, lebo nemajú celoslovenskú pôsobnosť. A čo je veľmi zlé, že napríklad pokuta je, keď vojdú do nejakého územia, je 60 euro a títo dobrovoľní strážcovia dávajú dokonca aj 300 euro poku... (Prerušenie vystúpenia časomerom.)
Danko, Andrej, predseda NR SR (2019-11-26):
Ďakujem. Do rozpravy je prihlásený pán poslanec Dostál. Nech sa páči, pán poslanec.
B. Bugár, podpredseda NR SR: (2006-04-19):
J. Miklušičák, poslanec: Vážený pán podpredseda, vážení páni ministri, ctené poslankyne, ctení poslanci. Od 30. apríla 2004 sú neobsadené dve miesta sudcov Ústavného súdu Slovenskej republiky. Z celkového počtu 13 je teda obsadených iba 11 miest. Po prijatí novely ústavy v roku 2001 sa druhovo rozšírila agenda ústavného súdu, čo následne značne zvýšilo počet prípadov prerokúvaných pred ústavným súdom. (Hlasy v sále.) (Šum v sále.) Pán podpredseda, žiadam, aby ste upozornili poslancov, že sú v rokovacej sále.
Paška, Pavol, predseda NR SR (2013-10-30):
(Hlasovanie.) 129 prítomných, 39 za, 63 proti, 27 sa zdržalo. Nebudeme pokračovať v rokovaní. Ešte vás poprosím, pán poslanec, aj o uvedenie hlasovania v prvom čítaní o návrhu skupiny poslancov na vydanie zákona č. 326 o lesoch. Je to tlač 731. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 731.)
Sulík, Richard, predseda NR SR (2011-07-07):
Pán poslanec Fronc.
Cmorej, Peter, poslanec NR SR (2022-09-27):
Ďakujem pekne za slovo. Pán predsedajúci, dajte, prosím hlasovať o návrhu uznesenia v znení, ako je uvedené v materiáli tlači 1018. Berieme na vedomie.
Laurenčík, Milan, podpredseda NR SR (2021-06-24):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem všeobecnú rozpravu za skončenú. Chce sa navrhovateľ vyjadriť k rozprave, ktorá nebola? Nechce. Pani spravodajkyňa? Chce. Nech sa páči.
Bugár, Béla, podpredseda NR SR (2018-11-27):
Ďakujem. Otváram rozpravu. Konštatujem, že som dostal tri písomné prihlášky do rozpravy. Za klub OĽANO pán poslanec Heger a okrem toho ešte pán poslanec Dostál a Jozef Mihál. Dávam slovo, teda dal by som slovo pánovi poslancovi Hegerovi, ktorý tu ale nie je. Pán poslanec Dostál, nech sa páči, znovu máte slovo. Tak vy ste tu aspoň. Viete, tí, ktorí kričali, že nejako rýchlo ideme, tí tu nie sú.
Vašečka, Richard, poslanec NR SR (2023-05-09):
Ako posledný v rozprave vystúpil pán poslanec Vetrák dnes, ktorý podal pozmeňujúci a doplňujúci návrh. Pán predsedajúci, prosím, dajte o tomto návrhu hlasovať.
Zmajkovičová, Renáta, podpredsedníčka NR SR (2012-12-13):
S faktickými poznámkami. Nie sú žiadne faktické poznámky. Uzatváram možnosť prihlásiť sa s faktickou poznámkou. Teraz vystúpi v rozprave pán poslanec Kuffa, pripraví sa pán poslanec Hlina.
M. Číž, podpredseda NR SR: (2007-02-08):
Ak nikto, ďakujem, uzatváram možnosť podania ústnych prihlášok do rozpravy a zároveň rozpravu vyhlasujem za skončenú. Ďakujem navrhovateľovi, aj spravodajcovi. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení zákona č. 581/2003 Z. z. Tento vládny návrh zákona sme dostali pred prvým čítaním ako tlač 122 a spoločnú správu výborov ako tlač 122a. Poprosím opäť pána ministra dopravy, pôšt a telekomunikácií, aby tento vládny návrh zákona odôvodnil.
Sulík Richard, predseda NR SR (2011-09-08):
Prepáčte, pán minister. Poprosil by som kolegov o kľud v miestnosti. Ďakujem pekne.
B. Bugár, podpredseda NR SR: (2002-12-12):
(Hlasovanie.) Prítomných 136 poslancov, za návrh 102, proti 20, zdržali sa 14. Takže s konečnou platnosťou môžem konštatovať, že sme prijali uznesenie Národnej rady Slovenskej republiky, ktorým sme schválili rozpočet nákladov na činnosť Fondu národného majetku Slovenskej republiky na rok 2003. Teraz budeme pokračovať hlasovaním o návrhu uznesenia k návrhu rozpočtu Národného úradu práce na rok 2003, tlač 82. Prosím spravodajkyňu pani poslankyňu Angyalovú, aby hlasovanie uvádzala. Nech sa páči, máte slovo.
Danko, Andrej, podpredseda NR SR (2023-12-19):
S reakciou na faktické pán poslanec Sulík.